CELEX: 52007XB0116(01)
Language: bg
Date: 2007-01-16 00:00:00
Title: Меморандум за разбирателство за изменение на Меморандума за разбирателство относно Кодекса за поведение на членовете на Управителния съвет

16.1.2007   
            
            
               BG
            
            
               Официален вестник на Европейския съюз
            
            
               C 10/6
            
         Меморандум за разбирателство за изменение на Меморандума за разбирателство относно Кодекса за поведение на членовете на Управителния съвет
   (2007/C 10/08)
   ЧЛЕНОВЕТЕ НА УПРАВИТЕЛНИЯ СЪВЕТ НА ЕВРОПЕЙСКАТА ЦЕНТРАЛНА БАНКА
   Като взеха предвид Меморандума за разбирателство относно Кодекса за поведение на членовете на Управителния съвет от 16 май 2002 г. (1),
   като имат предвид, че:
   Настоящото изменение на Кодекса за поведение на членовете на Управителния съвет урежда по-подробно етичния режим, който се прилага към членовете на Управителния съвет,
   СЕ СПОРАЗУМЯХА НА 21 ДЕКЕМВРИ 2006 Г. ДА ИЗМЕНЯТ МЕМОРАНДУМА ЗА РАЗБИРАТЕЛСТВО ОТНОСНО КОДЕКСА ЗА ПОВЕДЕНИЕ, КАКТО СЛЕДВА:
   Член 1
   Член 3 от Кодекса за поведение на членовете на Управителния съвет се изменя, както следва:
   
                
            
            
               Член 3.3 се заменя със следното
               
                  
                              „3.3
                           
                           
                              Зачитането на принципа на независимост е несъвместимо с всяко искане, получаване или приемане от източник, различен от ЕСЦБ, на каквито и да е облаги, заплащане, възнаграждение или подаръци от финансово или нефинансово естество, чиято стойност надвишава 200 EUR и които са свързани по какъвто и да е начин с функцията им на членове на Управителния съвет“.
                           
                        
            
         
                
            
            
               Добавят се следните членове 3.4 и 3.5:
               
                  
                              „3.4
                           
                           
                              Те обаче могат да приемат покани за конференции, приеми или културни събития, както и за свързаните с тях развлечения, включително адекватно гостоприемство, ако участието им в събитието е съвместимо с изпълнението на задълженията им като членове на Управителния съвет. В тази връзка те могат да приемат организаторите да им възстановят разходите за път и нощувки, съответстващи на продължителността на техния ангажимент, освен в случаите, когато организаторите са институции, намиращи се под техен надзор. В частност, членовете на Управителния съвет трябва да бъдат изключително внимателни по отношение на индивидуални покани. Настоящите правила се прилагат също и спрямо техните съпрузи или партньори, ако поканите са отправени и до тях и ако участието им е съвместимо с международно признатия обичай.
                           
                        
                              3.5
                           
                           
                              Членовете на Управителния съвет не могат да приемат възнаграждение за лекции и речи, направени в официалното им качество на членове на Управителния съвет“.
                           
                        
            
         Член 2
   Съставен в един оригинален екземпляр, който е депозиран в архива на ЕЦБ. Всяка страна по настоящия меморандум за разбирателство получава заверено копие от него.
   
      
         Jean-Claude TRICHET
         
         Lucas D. PAPADEMOS
         
         Lorenzo BINI SMAGHI
         
         Vítor CONSTÂNCIO
         
         Mario DRAGHI
         
         Miguel Fernández ORDOÑEZ
         
         Nicholas GARGANAS
         
         José Manuel GONZÁLEZ-PÁRAMO
         
         John HURLEY
         
         Klaus LIEBSCHER
         
         Erkki LIIKANEN
         
         Yves MERSCH
         
         Christian NOYER
         
         Guy QUADEN
         
         Jürgen STARK
         
         Gertrude TUMPEL-GUGERELL
         
         Axel A. WEBER
         
         Arnout WELLINK
         
      
   
   
      (1)  ОВ C 123, 24.5.2002 г., стр. 9.